VENDIM
Nr. 217, datë 13.4.2023

PËR DISA NDRYSHIME NË VENDIMIN NR. 1039, DATË 16.12.2015,
TË KËSHILLIT TË MINISTRAVE, “PËR PËRCAKTIMIN E PROCEDURAVE PËR EMETIMIN, PRODHIMIN, PËRDORIMIN
DHE TREGTIMIN E PULLËS POSTARE SHQIPTARE”

Në mbështetje të nenit 100 të Kushtetutës dhe të pikës 3, të nenit 43, të ligjit nr. 46/2015, “Për shërbimet postare në Republikën e Shqipërisë”, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:
 
1. Në tekstin bashkëlidhur vendimit nr. 1039, datë 16.12.2015, të Këshillit të Ministrave, bëhen këto ndryshime:
a) Neni 24 ndryshohet, si më poshtë vijon:
 “24. Pullat postare shqiptare shtypen në ente të specializuara, të pajisura me dokumentacionin e nevojshëm për shtypjen e letrave me vlerë, certifikatë cilësie dhe sigurie të shtypit.”.
b) Në nenin 25, fjala “... shtypja ...” hiqet.
2. Ngarkohet Posta Shqiptare sh.a., për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

